**VALSTYBINIO SOCIALINIO DRAUDIMO FONDO VALDYBA**

**PRIE SOCIALINĖS APSAUGOS IR DARBO MINISTERIJOS**

**BLUE BRIDGE MSP, UAB**

**SUTARTIS**

2024 m. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ d. Nr.

Vilnius

**Valstybinio socialinio draudimo fondo valdyba prie Socialinės apsaugos ir darbo ministerijos** (toliau – Fondo valdyba), atstovaujama direktoriaus Kęstučio Čereškos, veikiančio pagal Valstybinio socialinio draudimo fondo valdybos prie Socialinės apsaugos ir darbo ministerijos nuostatus, ir

**Blue Bridge MSP, uždaroji akcinė bendrovė** (toliau – Tiekėjas), atstovaujama komercijos direktoriaus Gintauto Bazio, veikiančio pagal 2024 m. balandžio 10 d. Įgaliojimą Nr. IGL240410EDR4-01, toliau kartu vadinamos šalimis, sudarė šią sutartį (toliau – sutartis):

**1. SUTARTIES OBJEKTAS**

**1.1. Ši sutartis sudaryta vadovaujantis tarptautinio atviro pirkimo dokumentais, paskelbtais 2024 m. rugpjūčio 14 d. Centrinėje viešųjų pirkimų informacinėje sistemoje ir 2024 m. rugsėjo 3 d. Fondo valdybos komisijos posėdžio protokolu Nr. ŪV-10-162. Pirkimo Nr. 734615. BVPŽ kodas: 72253200-5 „Sistemų palaikymo paslaugos“.**

1.2. Šia sutartimi Tiekėjas įsipareigoja Fondo valdybai teikti Saugumo informacijos ir įvykių valdymo sistemos LogRhythm priežiūros ir palaikymo paslaugas (toliau – paslaugos), o Fondo valdyba įsipareigoja už kokybiškas ir laiku suteiktas paslaugas sumokėti pagal sutarties 1 priede nurodytus įkainius.

1.3. Paslaugų techninė specifikacija pateikiama sutarties 2 priede.

1.4. Pirkimas atliktas vadovaujantis Lietuvos Respublikos aplinkos ministro 2022 m. gruodžio 13 d. įsakymo Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ 4.4.3. punktu.

1.5. Nuotolinė prieiga Tiekėjui nesuteikiama.

**2. SUTARTIES KAINA IR ATSISKAITYMO TVARKA**

2.1. **Sutarties kaina yra 44866,80 Eur (keturiasdešimt keturi tūkstančiai aštuoni šimtai šešiasdešimt šeši eurai 80 centų) su PVM**.

2.2. Apmokėjimas už praėjusį kalendorinį mėnesį suteiktas paslaugas bus atliekamas sumokant per 30 (trisdešimt) kalendorinių dienų nuo sąskaitos faktūros gavimo per informacinę sistemą SABIS dienos.

2.3. Visi atsiskaitymai su tiekėju bus atliekami mokėjimo nurodymu į jo nurodytą atsiskaitomąją sąskaitą.

2.4. Visas išlaidas susijusias su sutarties vykdymu, kurios nebus nurodytos (įskaičiuotos) pasiūlyme ar sutartyje, prisiima tiekėjas.

2.5. Sąskaitos faktūros teikiamos tik elektroniniu būdu:

2.5.1. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis;

2.5.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos SABIS priemonėmis;

2.5.3. Perkančioji organizacija elektronines sąskaitas faktūras priima ir apdoroja naudodamasi informacinės sistemos SABIS priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

2.6. Visas išlaidas susijusias su sutarties vykdymu, kurios nebus nurodytos (įskaičiuotos) pasiūlyme ar sutartyje, prisiima Tiekėjas ir Fondo valdyba nemoka.

2.7. Sutartyje nustatoma fiksuoto įkainio kainodara.

2.8. Sutarties kaina sutarties galiojimo metu peržiūrima, pasikeitus pridėtinės vertės mokesčiui (toliau – PVM). Peržiūrėta kaina įsigalioja nuo teisės aktų, kuriais pakeičiami mokesčiai įsigaliojimo dienos. Kainos peržiūrėjimas įforminamas pasirašant šalių susitarimą, kuris yra neatsiejama sutarties dalis.

* 1. **Sutarties įkainiai pasikeitus PVM yra perskaičiuojami vadovaujantis šia formule:**



SN - perskaičiuota bendra Sutarties kaina (su PVM);

SS - bendra Sutarties kaina (su PVM) iki perskaičiavimo;

A - įvykdytų sutartinių įsipareigojimų (suteiktų Paslaugų) kaina (su PVM) iki perskaičiavimo;

TS - senas PVM tarifas (procentais);

TN - naujas PVM tarifas (procentais).

* 1. **Kainos perskaičiavimas pasikeitus kainų lygiui.** Pasikeitus kainų lygiui perskaičiavimas atliekamas praėjus ne mažiau kaip 12 (dvylikai) mėnesių nuo Sutarties įsigaliojimo arba praėjus ne mažiau kaip 12 (dvylikai) mėnesių nuo paskutinio perskaičiavimo dienos, jei pagal Valstybės duomenų agentūros duomenis Lietuvos Respublikos Metinė infliacija (pagal vartotojų kainų indeksą (VKI)) pasiekia 5 ar daugiau procentų arba Metinė defliacija pasiekia -5 ar mažiau procentų ribą (duomenų šaltinis - http://www.stat.gov.lt);
	2. Įkainiai perskaičiuojami pagal žemiau pateiktą formulę:


Cpn – perskaičiuotas Prekėms taikomas įkainis;

Sn – Sutartyje numatytas Prekėms taikomas įkainis;

I – Metinės infliacijos arba defliacijos (defliacijos atveju procentas įrašomas su minuso ženklu) (pagal vartotojų kainų indeksą (VKI)) dydis procentais. Perskaičiavimui taikomas paskutinį prieš prašymo perskaičiuoti Įkainius pateikimo mėnesį paskelbtas Lietuvos Respublikos Metinės infliacijos/defliacijos rodiklis (bet kuriuo atveju ne ankstesnis nei 13 (trylikto) mėnesio nuo Sutarties įsigaliojimo arba nuo paskutinio Įkainių perskaičiavimo dėl infliacijos/defliacijos rodiklis), pvz. jei prašymas pateikiamas gruodžio mėn., perskaičiavimui taikomas lapkričio mėn. skelbtas infliacijos/defliacijos rodiklis;

X - defliacijos atveju (-5), infliacijos atveju 5.

* 1. Vėlesnis sutarties kainos ar įkainio perskaičiavimas negali apimti laikotarpio, už kurį jau buvo atliktas perskaičiavimas.
	2. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.
	3. Tiesioginis atsiskaitymas su tiekėjo pasitelkiamais subtiekėjais nenumatomas.

**3. PASLAUGŲ PERDAVIMO IR PRIĖMIMO TVARKA**

3.1. Tiekėjas už faktiškai per praėjusį kalendorinį mėnesį suteiktas paslaugas iki einamojo mėnesio 5 dienos pateikia sąskaitą faktūrą kartu su elektroniniu kvalifikuotu parašu pasirašytu perdavimo priėmimo aktu.

3.2. Fondo valdybos atsakingas asmuo Tiekėjo pateiktą perdavimo ir priėmimo aktą pasirašo ne vėliau kaip per 5 (penkias) darbo dienas arba per šį terminą raštu pateikia tiekėjui motyvuotą paaiškinimą, kuriame išvardijami nustatyti trūkumai ir nurodomi (suderinti su Tiekėju) terminai trūkumams pašalinti. Pastabose nurodytus trūkumus Tiekėjas pašalina savo sąskaita ir teikia naują pateiktų prekių perdavimo ir priėmimo aktą.

3.3. Fondo valdybos už sutarties vykdymą atsakingam asmeniui pasirašius perdavimo ir priėmimo aktą Tiekėjas ne vėliau kaip kitą darbo dieną Fondo valdybai pateikia sąskaitą faktūrą per informacinę sistemą SABIS.

**4. ŠALIŲ ĮSIPAREIGOJIMAI**

**4.1. Tiekėjas įsipareigoja:**

4.1.1. ne vėliau kaip per 5 (penkias) darbo dienas nuo šios sutarties užregistravimo Fondo valdyboje dienos pateikti Fondo valdybai Lietuvos Respublikoje ar užsienyje registruoto banko ar draudimo bendrovės sutarties įvykdymo užtikrinimo garantiją/ laidavimo raštą, kartu su laidavimo draudimo liudijimo (poliso) kopija (toliau - sutarties įvykdymo užtikrinimo garantija), kurios dydis ne mažiau kaip 1 (vienas) procentas nuo sutarties kainos, tai yra ne mažiau kaip 448,67 Eur (keturi šimtai keturiasdešimt aštuoni eurai 67 centai);

4.1.2. Sutarties įvykdymo užtikrinimo garantija turi atitikti šiuos reikalavimus:

4.1.2.1. sutarties įvykdymo užtikrinimo garantija turi galioti visą 12 (dvylika) mėnesių. Jeigu sutartis bus pratęsta, Tiekėjas privalo pateikti naują sutarties įvykdymo užtikrinimo garantiją arba pratęsti sutarties įvykdymo užtikrinimo garantiją tokiomis pačiomis sąlygomis;

4.1.2.2. sutarties įvykdymo užtikrinimo garantija turi užtikrinti, kad pagal pirmą Fondo valdybos rašytinį reikalavimą sutarties įvykdymo užtikrinimo garantiją išdavęs bankas ar draudimo bendrovė sumokės Fondo valdybai visą sutarties įvykdymo užtikrinimo garantijoje nurodytą sumą, jeigu Tiekėjas nevykdys, netinkamai vykdys ar atsisakys vykdyti sutartyje numatytus reikalavimus;

4.1.2.3. numatyta sutarties įvykdymo užtikrinimo garantijos suma yra minimalūs ir pagrįsti Fondo valdybos nuostoliai, kurių įrodinėti nereikia;

4.1.3. kartu su sutarties įvykdymo užtikrinimo garantija pateikti dokumentus, patvirtinančius sumokėtas įmokas už šio dokumento išdavimą ar kitus dokumentus, įrodančius, kad sutarties įvykdymo užtikrinimo garantija yra įsigaliojusi;

4.1.4. vietoje sutarties įvykdymo užtikrinimo garantijos Tiekėjas gali Fondo valdybai pateikti Sutarties įvykdymo užtikrinimo piniginį užstatą. Tiekėjas per 5 (penkias) darbo dienas nuo Sutarties pasirašymo turi į Fondo valdybos sąskaitą Nr. LT644010042400023864, Luminor Bank AB pervesti sumą ne mažesnę nei 1 (vienas) procentas sutarties vertės (toliau – užstatas);

4.1.5. teikti paslaugas vadovaujantis sutarties 2 priede nustatytais reikalavimais;

4.1.6. užtikrinti Fondo valdybos informacijos ir duomenų, su kuriais dirbs, apsaugą. Tiekėjo darbuotojai (sutarties 3 priedas), prieš pradėdami darbą su Fondo valdybos duomenimis / IT infrastruktūra privalo pasirašyti konfidencialumo pasižadėjimus (sutarties 4 priedas) ir jų originalus pateikti Fondo valdybai. Konfidencialumo reikalavimai taikomi ir po šios sutarties galiojimo pabaigos.

4.1.7. sutarčiai pasibaigus pasirašyti informacijos ir duomenų sunaikinimo aktą (sutarties 5 priedas);

4.1.8. užtikrinti atitiktį organizaciniams ir techniniams kibernetinio saugumo reikalavimams tokia apimtimi, kiek tai susiję su sutarties objektu, ir laikytis konkrečių Fondo valdybos nustatytų informacijos saugumo, kibernetinio saugumo reikalavimų;

4.1.9. atlikus Fondo valdybos IS ir (ar) jos dalyje pakeitimus, atlikti pažeidžiamumų testavimą ir pateikti pažeidžiamumų testavimo ataskaitą. Nustatytus trūkumus (pažeidžiamumus) pašalinti savo sąskaita.

4.1.10. prisiimti visas su sutarties vykdymu susijusias išlaidas, kurios nenurodytos (neįskaičiuotos) sutartyje;

4.1.11. neperduoti ar kitaip perleisti savo įsipareigojimų pagal sutartį tretiesiems asmenims be Fondo valdybos raštiško sutikimo.

**4.2. Fondo valdyba įsipareigoja:**

4.2.1. paklausimus registruoti Tiekėjo paslaugų tarnyboje (angl. Service Desk);

4.2.2. laiku sumokėti Tiekėjui už paslaugas šioje sutartyje numatytomis sąlygomis;

4.2.3. Tiekėjui paprašius, grąžinti sutarties įvykdymo užtikrinimo garantiją pasibaigus jos galiojimo laikui ir įvykdžius visus įsipareigojimus arba nutraukus sutartį dėl Fondo valdybos kaltės;

4.2.4. grąžinti Tiekėjui užstatą per 5 (penkias) darbo dienas tik tinkamai Tiekėjui įvykdžius sutartį arba sutarties įvykdymo užtikrinimui tapus nebereikalingu dėl kitų priežasčių. Tiekėjui neįvykdžius savo sutartinių įsipareigojimų ar sutartį nutraukus dėl tiekėjo kaltes, visa į Fondo valdybos sąskaitą pervesta suma (užstatas) yra negrąžinama.

4.3. Sutarties šalys įsipareigoja susilaikyti nuo bet kokių veiksmų, kurie gali pakenkti kitai sutarties šaliai.

4.4. Abi sutarties šalys įsipareigoja teikti viena kitai šios sutarties vykdymui visą reikalingą informaciją.

4.5. Pasibaigus sutarties terminui, šalys viena kitai privalo įvykdyti savo mokėjimų įsipareigojimus ir atlyginti patirtas išlaidas (esančias sutarties nutraukimo ar pasibaigimo dieną).

4.6. Subtiekėjai gali būti keičiami tiekėjo prašymu, subtiekėjui bankrutavus arba atsisakius vykdyti sutartyje numatytus įsipareigojimu. Tiekėjas prašymą dėl sutartyje nurodyto subtiekėjo keitimo kitu subtiekėju Fondo valdybai pateikia raštu, nurodydamas tokio keitimo priežastis. Kartu su prašymu tiekėjas turi pateikti ir subtiekėjo raštą, kuriame subtiekėjas nurodo priežastį dėl kurios atsisako vykdyti sutartį. Sutartyje nurodyto subtiekėjo pakeitimas kitu subtiekėju įforminamas pasirašant atskirą susitarimą tarp tiekėjo ir Fondo valdybos.

4.7. Specialistų keitimas. Specialistas gali būti pakeistas kitu specialistu tik specialistui susirgus, susižalojus, patyrus traumą ar atsisakius teikti paslaugas. Tiekėjas prašymą dėl sutartyje nurodyto specialisto keitimo kitu specialistu Fondo valdybai pateikia raštu, nurodydamas tokio keitimo priežastis. Fondo valdyba turi teisę pareikalauti pakeisti specialistą, netinkamai atliekantį sutartyje numatytas funkcijas, kitu specialistu. Fondo valdyba reikalavimą dėl sutartyje nurodyto specialisto keitimo kitu specialistu tiekėjui pateikia raštu, nurodydama tokio keitimo priežastis. Naujas specialistas turi būti ne žemesnės kvalifikacijos nei ta, kuri buvo nustatyta viešojo pirkimo, po kurio sudaryta ši sutartis, konkurso sąlygose, įskaitant ir 5.1.2 punkto reikalavimus. Sutartyje nurodyto specialisto pakeitimas kitu specialistu įforminamas pasirašant atskirą susitarimą tarp Tiekėjo ir Fondo valdybos.

4.8. Specialistų sąrašo papildymas. Tiekėjas prašymą dėl sutartyje nurodyto specialistų sąrašo papildymo naujais specialistais Fondo valdybai pateikia raštu, nurodydamas konkrečias pozicijas, į kurias teikiamas papildomas specialistas ir tokio papildymo priežastis. Papildomi specialistai turi būti ne žemesnės kvalifikacijos (įskaitant ir 5.1.2 punkto reikalavimus) nei ta, kuri buvo nustatyta atitinkamų pozicijų specialistams viešojo pirkimo, po kurio sudaryta ši sutartis, konkurso sąlygose. Sutartyje nurodyto specialistų sąrašo papildymas naujais specialistais įforminamas pasirašant atskirą susitarimą tarp Tiekėjo ir Fondo valdybos.

4.9. Kvalifikaciniai reikalavimai specialistui:

|  |  |
| --- | --- |
| Paslaugų tiekėjo siūlomi specialistai turi turėti žinių ir patirties reikalaujamoms paslaugoms atlikti.Tas pats specialistas gali būti siūlomas į kelias pozicijas. Paslaugų tiekėjo siūlomi specialistai turi atitikti šiuos kvalifikacinius reikalavimus: | **Tiekėjas privalo pateikti:**1) vadovo arba jo įgalioto atstovo pasirašytą siūlomų specialistų sąrašą (Pirkimo dokumentų 6 priedas), kuriame turi būti nurodyta kiekvienai reikalaujamai specialisto pozicijai siūlomų specialistų vardai, pavardės ir kita reikalaujama informacija.2) kiekvieno specialisto **sutikimas** dalyvauti projekte (teikiama tuo atveju, jei specialistas nėra tiekėjo darbuotojas); |
| Tiekėjas turi turėti bent 1 (vieną) specialistą, turintį kompetenciją administruoti perkančiosios organizacijos turimą *LogRhythm* SIEM sistemą. | Pateikiamas *LogRhythm Platform Administrator* arba lygiavertis sertifikatas. |
| Tiekėjas turi turėti bent 1 (vieną) specialistą, turintį kompetenciją atlikti saugumo analitiką su perkančiosios organizacijos turima *LogRhythm* SIEM sistema. | Turi būti pateiktas *LogRhythm Security Analyst* arba lygiavertis sistemos sertifikatas. |
| Tiekėjas turi turėti bent 1 (vieną) specialistą, turintį pažangios saugumo analitikos kompetenciją. | Pateikiamas *CompTIA Advanced Security Practitioner* (CASP+) arba lygiavertis sertifikatas. |

**5. ŠALIŲ ATSAKOMYBĖ**

5.1. Tiekėjui nevykdant ar netinkamai vykdant prisiimtus įsipareigojimus, Tiekėjas moka Fondo valdybai 0,04 proc. dydžio delspinigius už kiekvieną pavėluotą dieną nuo mėnesio įkainio, už kiekvieno atskirai paimto įsipareigojimo termino nevykdymą ar netinkamą vykdymą

5.2. Fondo valdyba sutartyje numatytu laiku neįvykdžius mokėjimų Tiekėjui, Fondo valdyba moka Tiekėjui 0,04 proc. dydžio delspinigius nuo neapmokėtos sumos už kiekvieną uždelstą dieną.

5.3. Delspinigių sumokėjimas neatleidžia šalies nuo pareigos atlyginti nuostolius ir nuo sutarties įsipareigojimų vykdymo.

5.4. Fondo valdybai nustačius, kad Tiekėjas pažeidė nuostatas, susijusias su informacijos saugumu, ir dėl to atsirado bet kokios neigiamos pasekmės Fondo valdybai (tiek materialaus, tiek ir neturtinio pobūdžio), Fondo valdyba turi teisę reikalauti iš Tiekėjo sumokėti 30.000 Eur (trisdešimt tūkstančių eurų) baudą už kiekvieną atvejį.

5.5. Sutarties vykdymo metu galinčios kilti technologinės rizikos bus valdomos vadovaujantis Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašo, patvirtinto Lietuvos Respublikos Vyriausybės 2018 m. rugpjūčio 13 d. nutarimu Nr. 818, nustatyta tvarka.

**6. NENUGALIMOS JĖGOS APLINKYBĖS (FORCE MAJEURE)**

6.1. Nė viena iš šalių neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių (Force Majeure).

6.2. Sutarties šalis, kuri dėl nenugalimos jėgos aplinkybių negali įvykdyti savo įsipareigojimų privalo nedelsiant, bet ne vėliau kaip per 5 (penkias) dienas nuo aplinkybių atsiradimo ar paaiškėjimo, raštu informuoti apie tai kitą šalį. Pranešime išdėstyti faktai turi būti patvirtinti kompetentingo valdžios organo. Jeigu nenugalimos jėgos aplinkybės užsitęsia ilgiau kaip 1 (vieną) mėnesį, šalys tarpusavio susitarimu gali nutraukti sutartį.

6.3. Nenugalimos jėgos aplinkybėmis yra laikomos aplinkybės, nurodytos Lietuvos Respublikos Civiliniame kodekse ir norminiuose teisės aktuose.

**7. SUTARTIES GALIOJIMAS IR NUTRAUKIMO PAGRINDAI**

7.1. Sutartis įsigalioja nuo sutarties įvykdymo užtikrinimo garantijos arba užstato pateikimo dienos ir galioja 12 (dvylika) mėnesių. Sutartis gali būti pratęsta 12 (dvylikai) mėnesių, neviršijant bendro 24 (dvidešimt keturių) mėnesių sutarties galiojimo termino. Jei likus 2 (dviem) mėnesiams iki sutarties galiojimo pabaigos nė viena šalis raštu nepraneša kitai sutarties šaliai apie tai, kad sutartis nebus pratęsta, ji automatiškai prasitęsia papildomam 12 (dvylikos) mėnesių laikotarpiui.

7.2. Fondo valdyba turi teisę, įspėjusi Tiekėją raštu prieš 15 (penkiolika) kalendorinių dienų, vienašališkai nutraukti sutartį, jeigu:

7.2.1. Tiekėjas nevykdo arba netinkamai vykdo sutartinius įsipareigojimus ir po raštiško Fondo valdybos pranešimo/pretenzijos apie tai Tiekėjui, jis per Fondo valdybos nurodytą terminą nepašalina nurodytų trūkumų ir/ ar toliau nevykdo arba netinkamai vykdo sutartinius įsipareigojimus;

7.2.2. Tiekėjas nevykdo, neįvykdo ar netinkamai įvykdo sutartinius įsipareigojimus ir tai yra esminis sutarties pažeidimas;

7.2.3. sutartis buvo pakeista pažeidžiant Viešųjų pirkimų įstatymo 89 straipsnį;

7.2.4. paaiškėjo, kad Tiekėjas, su kuriuo sudaryta pirkimo sutartis, turėjo būti pašalintas iš pirkimo procedūros pagal Viešųjų pirkimų įstatymo 46 straipsnio 1 dalį (netaikoma mažos vertės pirkimas, jeigu nereikalaujama EBVPD);

7.2.5. paaiškėjo, kad su Tiekėju neturėjo būti sudaryta pirkimo sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES;

7.2.6. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad sutartis neatitinka nacionalinio saugumo interesų.

7.3. Sutartis gali būti nutraukta raštišku šalių susitarimu.

7.4. Tiekėjas turi teisę vienašališkai nutraukti pirkimo sutartį prieš 15 (penkiolika) kalendorinių dienų raštu pranešęs apie tai Fondo valdybai, jeigu Fondo valdyba nevykdo savo įsipareigojimų arba vykdo juos kitomis sąlygomis.

7.5. Šalys susitaria esminėmis sutarties sąlygomis laikyti reikalavimus paslaugoms ir įkainius.

7.6. Fondo valdyba ne vėliau kaip per 10 (dešimt) dienų Centrinėje viešųjų pirkimų informacinėje sistemoje skelbia informaciją apie sutarties neįvykdymą ar netinkamai ją įvykdžiusį Tiekėją, kai:

7.6.1. sutartis nutraukta dėl esminio sutarties pažeidimo;

7.6.2. priimtas teismo sprendimas, kuriuo tenkinami Fondo valdybos reikalavimai pripažinti sutarties neįvykdymą ar netinkamą įvykdymą esminiu ir atlyginti dėl to patirtus nuostolius.

7.7. Fondo valdyba Centrinėje viešųjų pirkimų informacinėje sistemoje paskelbusi šios sutarties 7.6 punkte nurodytą informaciją, nedelsdamas, tačiau ne vėliau kaip per 3 (tris) darbo dienas, apie tai informuoja Tiekėją.

7.8. Tiekėjui nepateikus užstato ar sutarties užtikrinimo garantijos nustatytu laiku ir nustatyta tvarka, bus laikoma, kad Tiekėjas atsisakė sudaryti sutartį, vadovaujantis Lietuvos Respublikos viešųjų pirkimų įstatymo 86 straipsnio 2 dalimi.

7.9. Vadovaujantis LR Viešųjų pirkimų įstatymo 87 straipsnio 3 dalimi, sutartis gali būti nutraukta, kai Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad sutartis neatitinka nacionalinio saugumo interesų.

**8. KITOS NUOSTATOS**

8.1. Vykdydamos šios sutarties sąlygas, šalys vadovaujasi Lietuvos Respublikos įstatymais ir kitais norminiais teisės aktais.

8.2. Visi iškilę ginčai yra sprendžiami abišaliu susitarimu arba vadovaujantis Lietuvos Respublikos civilinio kodekso ir Lietuvos Respublikos civilinio proceso kodekso normomis teisme.

8.3. Visi šios sutarties pakeitimai ir papildymai (išskyrus šios sutarties 8.8 ir 8.9 papunkčius ir 9 dalį) galioja tik tada, kai jie surašyti raštu ir patvirtinti abiejų šalių antspaudais ir atstovų parašais.

8.4. Šalys sutinka laikyti sutarties sąlygas, dokumentus, duomenis ir informaciją, kurią sutarties šalys gauna viena iš kitos vykdydamos sutartį, konfidencialia ir be išankstinio šalies rašytinio sutikimo neplatinti trečiosioms šalims apie ją jokios informacijos, išskyrus atvejus, kai to reikalaujama Lietuvos Respublikos įstatymų nustatyta tvarka.

8.5. Sutartis sutarties galiojimo laikotarpiu gali būti keičiama vadovaujantis Lietuvos Respublikos viešųjų pirkimų įstatymo 89 straipsniu. Sutarties sąlygų pakeitimai įforminami šalių rašytiniais susitarimais, kurie yra neatsiejama sutarties dalis.

8.6. Sutarties šalys įsipareigoja nedelsdamos raštu pranešti viena kitai apie 8.8 ir 8.9 papunkčiuose ir 9 dalyje nurodytų duomenų pasikeitimą.

8.7. Ši sutartis sudaryta lietuvių kalba dviem egzemplioriais, turinčiais vienodą juridinę galią – po vieną egzempliorių kiekvienai iš šalių.

8.8. Fondo valdybos atsakingas už sutarties vykdymą asmuo: Informacinės sistemos eksploatavimo skyriaus vyriausiasis specialistas Pavelas Daškevičius, tel. +370 654 89630 el. p: Pavelas.Daskevicius@sodra.lt.

8.9. Tiekėjo atsakingas už sutarties vykdymą asmuo:

8.10. Fondo valdybos už sutarties viešinimą atsakingas asmuo – Viešųjų pirkimų skyriaus patarėja Renata Radžiutė.

8.11. Ši sutartis turi priedus, kurie yra sudėtinės ir neatskiriamos šios sutarties dalys:

8.11.1. 1 priedas – „Paslaugų kaina“;

8.11.2. 2 priedas – „Techninė specifikacija“;

8.11.3. 3 priedas – „Specialistai“;

8.11.4. 4 priedas – „Konfidencialumo pasižadėjimo forma“;

8.11.5. 5 priedas – „Informacijos sunaikinimo akto forma“.

**9. ŠALIŲ REKVIZITAI**

|  |  |
| --- | --- |
| **Fondo valdyba**Valstybinio socialinio draudimo fondo valdybaprie Socialinės apsaugos ir darbo ministerijosKonstitucijos pr. 12-101, LT-09308 VilniusJuridinio asmens kodas 191630223PVM mokėtojo kodas LT916302219A.s. LT824010042400093865 Luminor Bank AS, Lietuvos skyrius | **Tiekėjas**Blue Bridge MSP, UABJasinskio g. 16A, LT-03163 VilniusJuridinio asmens kodas 301489547PVM mokėtojo kodas LT100003708514A. s. LT04 7044 0600 0623 3634AB SEB bankas, banko kodas 70440 |

**Fondo valdyba Tiekėjas**

Valstybinio socialinio draudimo fondo valdybos Blue Bridge MSP, UAB

prie Socialinės apsaugos ir darbo ministerijos

Direktorius Komercijos direktorius

Kęstutis Čereška Gintautas Bazys

2024 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

1 priedas

**PASLAUGŲ KAINA**

|  |  |  |  |  |
| --- | --- | --- | --- | --- |
| **Eil. Nr.** | **Pavadinimas** | **Paslaugų trukmė\* mėnesiais** | **Mėnesio įkainis,** **Eur be PVM** | **Iš viso,** **Eur be PVM** |
| 1. | Saugumo informacijos ir įvykių valdymo sistemos *LogRhythm* priežiūros ir palaikymo paslaugos | 24 | 1545,00  | 37080,00  |
| 2. | **PVM 21 % Eur:** | 7786,80 |
| 3. | **Iš viso Eur su PVM:** | 44 866,80 |

\*Lentelėje nurodyta maksimali paslaugų teikimo trukmė, kuri gali būti sutrumpinta nepratęsiant sutarties.

2024 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

2 priedas

**TECHNINĖ SPECIFIKACIJA**

**I. Bendrieji reikalavimai paslaugoms**

Fondo valdyba perka turimos saugumo informacijos ir įvykių valdymo sistemos (SIEM) *LogRhythm* priežiūros ir palaikymo paslaugas, kurios apima papildomų šaltinių integravimą centralizuotam žurnalinių įvykių surinkimui iš Fondo valdybos informacinės sistemos infrastruktūros komponenčių (fizinių bei virtualių serverių, tinklo įrangos, aplikacijų) bei sistemos konfigūracijos stebėjimui ir ataskaitų generavimui; problemų susijusių su SIEM neveikimu ir (ar) negaunamų įrašus iš integruotų šaltinių sprendimą; konsultacijas apie SIEM papildomas / specifines galimybes.

1. Tiekėjo informacijos apsaugos sistema, užtikrinanti tiekėjo saugomos informacijos apsaugą, atitinka LST EN **ISO 27001:2013** (arba lygiaverčio) standartų reikalavimus.
2. Tiekėjo informacinių technologijų paslaugų valdymo sistema atitinka **ISO/IEC 20000-1:2018** (arba lygiaverčio) standarto reikalavimus.
3. Tiekėjas savo sąskaita privalo atlikti visus veiksmus, kurie yra reikalingi, kad paslaugos būtų suteiktos pilnai ir kokybiškai.
4. Tiekėjas turi teikti paslaugas laikantis Lietuvos Respublikoje galiojančių teisės aktų, taisyklių ir prižiūrimos įrangos gamintojo rekomendacijų.
5. Tiekėjas sutarties vykdymui turi turėti 7 dienas per savaitę 24 valandas per parą nenutrūkstamai veikiančią pagalbos tarnybą, kuri turi turėti aprašytą ir veikiantį kreipinių ir incidentų sprendimo procesą, atitinkantį ITIL *„Information technology infrastructure library“* geriausių praktikų rekomendacijas, pagal kurį registruojami gedimų kreipiniai, šalinami gedimai, sekama darbų vykdymo eiga. Tiekėjo pagalbos tarnyba privalo turėti interneto portalą, atitinkantį ITIL IT paslaugų valdymo geriausių praktikų metodiką, kuriame Fondo valdybos atsakingi asmenys turėtų galimybę registruoti gedimų kreipinius, sekti darbų vykdymo eigą. Tiekėjo pagalbos tarnyboje turi būti komunikuojama lietuvių kalba. Tiekėjo pagalbos tarnyba turi suteikti galimybes registruoti kreipinius tiek elektroniniu paštu, tiek telefonu, tiek per Web portalą.
6. Paslaugos turi būti teikiamos darbo dienomis, darbo valandomis įrangos buvimo vietoje.
7. Teikėjas turi paslaugas teikti netrikdant duomenų centro darbo.
8. Ne vėliau kaip per 31 kalendorinę dieną nuo sutarties pasirašymo Tiekėjas turės pateikti ir suderinti su Fondo valdyba paslaugų teikimo procedūras, kuriose turi būti nurodyta ši informacija:
	1. periodinių aptarnavimo paslaugų (profilaktika ir pan.) atlikimo tvarkos ir grafikai (kokiu laiku, kaip pasirengiama, kaip informuojama Fondo valdyba ir pan.);
	2. ataskaitų, aktų rekvizitai;
	3. gedimų šalinimo ir periodinio aptarnavimo priežiūros žurnalai.
9. Pagal poreikį, atsiradus aptarnaujamos įrangos, sistemų aptarnavimo ar 16 punkte išvardintos informacijos pakeitimams, aptarnavimo paslaugų teikimo procedūros turi būti detalizuojamos ir papildomos ne vėliau kaip per 31 kalendorinę dieną nuo informacijos pasikeitimo momento.
10. Tiekėjas paslaugų teikimo laikotarpiu ne rečiau kaip 4 (keturis) kartus per metus atliks aptarnaujamos programinės įrangos mikrokodo (angl. *Firmware*) įvertinimą ir pateiks rekomendacijas dėl jų atnaujinimo. Tiekėjas užtikrins visos aptarnaujamos įrangos mikrokodo (angl. *Firmware*) versijų ir atnaujinimų prenumeratą bei atliks jų diegimą pagal poreikį, suderinęs su Fondo valdybos atsakingu už sutarties vykdymą asmeniu.

**II. Reikalavimai paslaugoms**

1. Fondo valdybos naudojamos Saugumo informacijos ir įvykių valdymo sistemos *LogRhythm* (toliau – Sistema) garantija galioja iki 2025-12-31.
2. Reaguojama į paslaugos sutrikus ne ilgiau kaip per 4 valandas. Reakcijos laikas į sutrikimus pradedamas skaičiuoti nuo elektroninio laiško ar SMS žinutės išsiuntimo Tiekėjui momento ir skaičiuojamas iki konsultacijų teikimo Fondo valdybai pradžios arba iki momento, kai Tiekėjo specialistai atvyksta į Fondo valdybos duomenų centrą, arba nuotolių, ir pradeda šalinti gedimą. Gedimų šalinimas turi vykti nenutrūkstamai iki kol gedimas bus pašalinamas.
3. Saugumo informacijos ir įvykių valdymo sistemos programinės įrangos priežiūra vykdoma darbo dienomis darbo valandomis nuo 7:00 iki 18:00 val.
4. Tiekėjas privalo reaguoti į programinės įrangos incidentus (incidentas – sutrikimas, kai sistema neveikia visiškai ar iš dalies) ne ilgiau kaip per 2 (dvi) darbo valandas, o juos išspręsti ne ilgiau kaip per 8 (aštuonias) darbo valandas. Reaguoti į užklausas ir keitimus ne ilgiau kaip per 8 (aštuonias) darbo valandas, o jas išspręsti per suderintą su Fondo valdybos atsakingu asmeniu laiką.
5. Tiekėjas privalo teikti konsultacijas, susijusias su Sistema.
6. Tiekėjas privalo atnaujinti Sistemos dokumentaciją pagal Fondo valdybos pareikalavimą.
7. Tiekėjas privalo atlikti Sistemos konfigūracijos parametrų keitimą pagal Fondo valdybos pareikalavimą.
8. Tiekėjas privalo atlikti Sistemos žurnalo peržiūrą, klaidų įrašų analizę bei teikti rekomendacijas dėl klaidų priežasčių pašalinimo – ne rečiau kaip kartą per mėnesį.
9. Tiekėjas privalo diegti programinės įrangos atnaujinimus per 30 darbo dienų nuo naujausios programinės įrangos versijos išleidimo, bet prieš tai suderinus su Fondo valdybos atsakingu už sutarties vykdymą asmeniu.
10. Tiekėjas turi užtikrinti, kad Sistemoje būtų naudojami naujausi Saugumo informacijos ir įvykių valdymo sistemos gamintojo koreliacijos taisyklių, normalizavimo taisyklių ir šaltinių reputacijos sąrašų / informacijos aprašai. Atnaujinimai turi būti diegiami ne vėliau kaip per 2 (dvi) darbo dienas, po to kai sistemos gamintojas juos paviešina.
11. Tiekėjas turi užtikrinti naujų koreliacijų taisyklių įvedimą ir esamų tobulinimą, pašalinant FP (angl. *false positive*) įvykius – ne rečiau kaip vieną kartą per mėnesį arba pagal Fondo valdybos pareikalavimą.
12. Tiekėjas turi užtikrinti Sistemos prijungtų įrašų šaltinių priežiūrą, tai yra pašalinti/pakoreguoti neveikiančius arba nekorektiškai veikiančius įrašų šaltinius – ne rečiau kaip kartą per mėnesį.
13. Tiekėjas turi kurti koreliacijos taisykles, įspėjamuosius pranešimus (angl. *alarm*), automatines ataskaitas ir jas koreguoti pagal Fondo valdybos pareikalavimą.
14. Tiekėjas turi užtikrinti gamintojo paruoštų darbalaukių konfigūravimą bei ataskaitų generavimą. Ataskaitų parametrų keitimas atliekamas ne vėliau kaip per 10 darbo dienų po Fondo valdybos pareikalavimo.
15. Tiekėjas turi užtikrinti perteklinių žurnalinių įrašų nufiltravimą iš Sistemos ir teikti nufiltravimo rekomendacijas. Nufiltravimas atliekamas ne vėliau kaip per 5 (penkias) darbo dienas po Fondo valdybos pareikalavimo
16. Tiekėjas turi teikti siūlymus dėl kibernetinių grėsmių indikatorių šaltinių panaudojimo.
17. Tiekėjas turi teikti periodinius (ne rečiau kaip kas 3 mėnesius) pasiūlymus ir konsultacijas dėl paslaugos gerinimo.
18. Tiekėjas turi teikti rekomendacijas dėl reikalingų žurnalinių įrašų rinkimo.
19. Tiekėjas turi sukurti naujus Sistemos vartotojus pagal Fondo valdybos pareikalavimą. Vartotojų kūrimas atliekamas ne vėliau kaip per 5 (penkias) darbo dienas po Fondo valdybos pareikalavimo.
20. Tiekėjas turi sukurti greituosius paieškos šablonus pagal Fondo valdybos pareikalavimą. Greitieji paieškos šablonai turi būti sukurti ne vėliau kaip per 5 (penkias) darbo dienas po Fondo valdybos pareikalavimo.
21. Tiekėjas turi teikti rekomendacijas Sistemos veiklos gerinimui ir jų įgyvendinimui.
22. Tiekėjas turi atlikti nuolatinį Sistemos stebėjimą, t. y. proaktyvi problemų prevencija, reagavimas į pastebėtus sutrikimus ir problemų šalinimas.
23. Tiekėjas turi užtikrinti naujų šaltinių prijungimą prie Sistemos. Prijungimas atliekamas ne vėliau kaip per 5 (penkias) darbo dienas po Fondo valdybos pareikalavimo.
24. Tiekėjas turi užtikrinti nepalaikomų Sistemos šaltinių pridėjimą ir jų adaptavimą sistemoje (*parserio* sukūrimą). Prijungimas atliekamas ne vėliau kaip per 15 (penkiolika) darbo dienų po Fondo valdybos pareikalavimo.
25. Sistemos kompleksinių ataskaitų pateikimas Fondo valdybos atsakingam už sutarties vykdymą asmeniui, ataskaitų pristatymas ir apžvelgimas, rekomenduojamų pakeitimų pateikimas – periodinis, ne rečiau kaip 1 (vieną) kartą per mėnesį.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**

2024 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

3 priedas

**SPECIALISTAI**

|  |  |  |
| --- | --- | --- |
| **Eil. Nr.**  | **Pareigos projekte** | **Vardas, pavardė** |
| **1.** | Tiekėjas turi turėti bent 1 (vieną) specialistą, turintį kompetenciją administruoti perkančiosios organizacijos turimą LogRhythm SIEM sistemą. | konfidencialu |
| **2.**  | Tiekėjas turi turėti bent 1 (vieną) specialistą, turintį kompetenciją atlikti saugumo analitiką su perkančiosios organizacijos turima LogRhythm SIEM sistema. | konfidencialu |
| **3.** | Tiekėjas turi turėti bent 1 (vieną) specialistą, turintį pažangios saugumo analitikos kompetenciją. | konfidencialu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

4 priedas

**KONFIDENCIALUMO PASIŽADĖJIMO PAVYZDINĖ FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(**Rangovo pavadinimas, pareigos, vardas, pavardė **)**

**Konfidencialumo pasižadėjimas**

20 - - Nr.

Vilnius

Vadovaudamasis (-si) Valstybinio socialinio draudimo fondo valdybos prie Socialinės apsaugos ir darbo ministerijos (toliau – Fondo valdyba) ir\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20\_\_\_ m.\_\_\_\_\_\_\_\_\_\_\_\_\_\_\_\_\_\_\_\_ d.\_\_\_\_\_\_\_\_\_\_\_\_ sutartimi Nr.\_\_\_\_\_\_\_\_\_\_\_\_\_\_\_\_, kuri galioja iki 20\_\_\_m.\_\_\_\_\_\_\_\_\_\_\_\_\_\_\_\_\_\_d. (toliau – Sutartis):

* 1. P a s i ž a d u:
	2. Neperduoti neįgaliotiems asmenims vykdant Sutartį gautos/sužinotos konfidencialios informacijos.
	3. Nesudaryti sąlygų bet kokiomis priemonėmis susipažinti su tvarkoma arba gauta vykdant Sutartį konfidencialia/ viešai neskelbtina informacija jokiems asmenims, kurie nėra įgalioti ją gauti/ tvarkyti.
	4. Pagal sutartį gautą/ sužinotą informaciją tvarkyti ir saugoti tik Sutarties vykdymo tikslais, laikantis Valstybinio socialinio draudimo įstatymo, Asmens duomenų teisinės apsaugos įstatymo, Rangovų prieigos prie Valstybinio Socialinio draudimo fondo valdybos prie Socialinės apsaugos ir darbo ministerijos informacinės sistemos pagal sutartis tvarkos aprašo (toliau – Tvarkos aprašas), patvirtinto Fondo valdybos direktoriaus \_\_\_\_\_\_ m. \_\_\_\_\_\_\_\_\_ d. įsakymu Nr. \_\_\_\_\_\_\_\_ reikalavimų.
	5. Pranešti asmeniui, atsakingam už Sutarties vykdymą, apie bet kokį informacijos saugumo, jos tvarkymo pažeidimą ar galimai kylančią informacijos saugumo grėsmę.
	6. Šiame pasižadėjime nurodytų įsipareigojimų laikytis tiek darbo laiku, tiek ir nedarbo laiku visą Sutarties galiojimo laiką ir pasibaigus Sutarties galiojimo laikui.
	7. Ž i n a u, kad:

2.1. Pagal Valstybinio socialinio draudimo įstatymo 15 straipsnį, informacija apie draudėją, apdraustąjį asmenį arba socialinio draudimo išmokos gavėją nėra viešai skelbtina, išskyrus 15 straipsnio 3 dalyje numatytas išimtis.

2.2. Informacija apie draudėją, apdraustąjį asmenį arba socialinio draudimo išmokos gavėją gali būti atskleista tik Fondo valdybos nustatyta tvarka.

2.3. Visa Fondo valdybos vykdant Sutartį suteikta informacija yra laikoma konfidencialia, jei Fondo valdyba raštu nėra patvirtinusi, kad tam tikra pateikta informacija nėra konfidenciali. Konfidencialia taip pat nėra laikoma informacija, kuri buvo viešai prieinama.

2.4. Už šio pasižadėjimo, Tvarkos aprašo ir Lietuvos Respublikos norminių teisės aktų reikalavimų nesilaikymą turėsiu atsakyti pagal galiojančius Lietuvos Respublikos teisės aktus.

* 1. P a t v i r t i n u, kad susipažinau su Tvarkos aprašo nuostatomis ir jas supratau.

|  |  |  |  |  |
| --- | --- | --- | --- | --- |
|  |  |  |  |  |
| (Pareigų pavadinimas) |  | (parašas) |  | (Vardas ir pavardė) |

2024 m. \_\_\_\_\_\_\_\_\_\_\_\_\_\_d.

Sutarties Nr. \_\_\_\_\_\_\_\_\_\_\_\_

5 priedas

**INFORMACIJOS SUNAIKINIMO AKTO FORMA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**INFORMACIJOS SUNAIKINIMO**

**AKTAS**

20 m. \_\_\_\_\_\_\_\_\_\_\_\_\_d. Nr.

Vilnius

Vadovaujantis Rangovų prieigos prie Valstybinio Socialinio draudimo fondo valdybos Socialinės apsaugos ir darbo ministerijos informacinės sistemos tvarkos aprašo, patvirtinto Valstybinio socialinio draudimo fondo valdybos prie Socialinės apsaugos ir darbo ministerijos direktoriaus 201 m. d. įsakymu Nr. V-\_\_\_, 6.2 punktu, 20\_\_m. \_\_\_\_\_\_\_\_d.\_\_\_\_\_ val. sunaikinta informacija, kuri vykdant sutartį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ naudota/ sukaupta

 (sutarties data ir numeris)

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kompiuteryje.

 (komp. technikos kodas–inventorinis nr.)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

(Sunaikinusio asmens pareigos) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Asmens, atsakingo už sutarties vykdymą, pareigos) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(Rangovo darbuotojo pareigos) (Parašas) (Vardas, pavardė)

\_\_\_\_\_\_\_\_\_\_\_\_\_\_\_\_\_\_